थांवला में बोर्ड अध्यक्ष ने किया परीक्षा केंद्र का निरीक्षण
राजस्थानमाध्यमिक शिक्षा बोर्ड की 12वीं की परीक्षा गुरुवार को शुरू हुई। पहले दिन 238 केंद्रों पर अंग्रेजी का पेपर हुआ। बोर्ड अध्यक्ष बीएल चौधरी उड़नदस्ते के साथ थांवला के राजकीय माध्यमिक स्कूल पहुंचे और निरीक्षण किया। उन्होंने परीक्षार्थियों की जांच भी की। उन्होंने केंद्राधीक्षक स्टाफ को सतर्कता बरतने के निर्देश दिए।
नागौर की सेठ किशनलाल कांकरिया स्कूल में परीक्षा दे रहे विक्रम दान चारण (रोल नंबर 264395) पुत्र श्यामदान को आंतरिक जांच दल ने नकल करते पकड़ा। उसके पास हाथ से लिखे 3 पर्चे मिले। जांच दर्ज ने पूरी सामग्री को सील कर बोर्ड ऑफिस भेजा है। केंद्र पर परीक्षार्थियों की दो बार जांच की गई। केंद्र और कक्ष में घुसने से पहले उनकी तलाशी ली गई। कंप्यूटर ऑप्शनल विषय की परीक्षा 82 केंद्रों पर शुक्रवार सुबह 8.30 बजे से 11.45 बजे तक होगी।
परीक्षाकेंद्र के पास लोगों को इकट्ठा नहीं होने दिया
परीक्षाकेंद्रों पर नकल और किसी भी प्रकार की गड़बड़ी रोकने के लिए परीक्षार्थियों के साथ आए रिश्तेदारों और परिचितों को केंद्र के आस पास नहीं रहने दिया। परीक्षा शुरू होने के बाद केंद्र के पास इकट्ठा हुए लोगों को दूर कर दिया गया।
15मिनट पहले मिली कॉपी, 5 मिनट पहले पेपर
परीक्षार्थियोंकाे आधे घंटे पहले केंद्र में प्रवेश दिया गया। परीक्षा का समय 8.30 बजे से था। इससे 15 मिनट पहले कॉपियां दी गई, ताकी परीक्षार्थी प्रविष्ठियां कर सके। पांच मिनट पहले पर्चा दिया गया।
मोबाइलअलमारी में रखे
परीक्षाकेंद्रों पर पेपर खोलने से पहले केंद्राधीक्षक के अलावा पूरे स्टाफ के मोबाइल फोन इकट्ठे कर एक अलमारी में रखे गए। बाद में अलमारी सील की गई। 12.45 बजे परीक्षा समाप्त होने के बाद ही मोबाइल दिए गए।
चाकचौबंद रहे इंतजाम
परीक्षाकेंद्रों पर सुरक्षा के चौकस इंतजाम किए गए। हर केंद्र पर पुलिस के दो जवान तैनात रहे। इससे पहले थानों से परीक्षा केंद्र तक कड़ी सुरक्षा के बीच पेपर पहुंचाए गए। नकल और अन्य गड़बडिय़ां रोकने के लिए पांच जिला स्तरीय और दो बोर्ड स्तरीय उड़नदस्तों ने भी जांच की। परीक्षा केंद्रों पर आंतरिक जांच दल ने भी निरीक्षण किया। संवेदनशील और अतिसंवेदनशील केंद्रों पर वीडियोग्राफी की व्यवस्था भी की गई। वहीं शिक्षा विभाग के अधिकारियों ने विभिन्न परीक्षा केंद्रों का निरीक्षण कर व्यवस्थाओं का जायजा लिया। (पेज14 पढ़ें)
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva bho_Deva hin_Deva